
L E G E 

pentru modificarea şi completarea unor acte legislative


Parlamentul adoptă prezenta lege organică.

Art.I. –  Legea nr.45-XIII din 12 aprilie 1994 privind activitatea operativă de investigaţii (republicată  în Monitorul Oficial  al  Republicii Moldova, 2003,   nr.11-13, art.38) se modifică şi se completează după cum urmează:

1. La articolul 6 alineatul (2), litera p) se completează în final cu textul               „ , utilizînd acte de identitate şi alte documente de acoperire”.

2. Articolul 9:

alineatul (3) se exclude; 

alineatul  (4)  devine alineatul  (3). 

3. Articolul 13 alineatul (1):

 la litera e), după sintagma „Ministerului Afacerilor Interne” se introduce sintagma „ ,  Centrului pentru Combaterea Crimelor Economice şi Corupţiei”; 

la litera f), după cuvîntul „legislaţie,” se introduce  cuvîntul „întreprinderi,”.

Art.II. – La articolul 26 litera h) din Legea nr.312-XIII din 8 decembrie 1994 privind Curtea de Conturi (Monitorul Oficial al Republicii Moldova, 1995, nr.7, art.77), cu modificările ulterioare, sintagma „organelor de anchetă” se înlocuieşte cu sintagma „Centrului pentru Combaterea Crimelor Economice şi Corupţiei”.

Art.III. – Legea nr.1086-XIV din 23 iunie 2000 cu privire la expertiza judiciară (Monitorul Oficial al Republicii Moldova, 2000, nr.144-145, art.1056), cu  modificările ulterioare,   se completează după cum urmează:

1. La articolul 12 alineatele (1) şi  (5), după sintagma „Ministerului Afacerilor Interne,” se introduce  sintagma „ale Centrului pentru Combaterea Crimelor Economice şi Corupţiei,”.

2. La articolul 38, după sintagma „Ministerul Afacerilor Interne,” se introduce sintagma „Centrul pentru Combaterea Crimelor Economice şi Corupţiei,”.


Art.IV. –   Titlul V al Codului fiscal nr.407-XV din 26 iulie 2001 (Monitorul Oficial al Republicii Moldova, 2002, nr.1-3, art.2), cu modificările ulterioare, se modifică şi se completează după cum urmează:


1. Articolul 1531 va avea următorul cuprins:


„Articolul 1531. Atribuţiile şi drepturile Centrului pentru

                                    Combaterea Crimelor Economice şi Corupţiei


(1) Centrul pentru Combaterea Crimelor Economice şi Corupţiei şi organele sale teritoriale exercită atribuţii de administrare fiscală în limita drepturilor şi obligaţiilor prevăzute de Legea cu privire la Centrul pentru Combaterea Crimelor Economice şi Corupţiei şi în modul stabilit de prezentul cod şi de alte acte normative adoptate în conformitate cu acesta.


(2) În procesul exercitării atribuţiilor lor, organele Centrului pentru Combaterea Crimelor Economice şi Corupţiei dispun de drepturile organelor   fiscale, iar angajaţii lor –  de drepturile funcţionarului fiscal, inclusiv de dreptul de a calcula obligaţia fiscală şi de a o executa silit, în modul stabilit de legislaţia fiscală.”


2. Articolul 195 va avea următorul cuprins:


„Articolul 195. Organele abilitate cu executarea silită a obligaţiei fiscale


(1) Executarea silită a obligaţiei fiscale, în modul prevăzut de prezentul cod, o efectuează organul fiscal.


(2) Centrul pentru Combaterea Crimelor Economice şi Corupţiei, dispunînd de drepturile organului  fiscal, efectuează executarea silită a obligaţiei fiscale calculate de organele sale. 


(3) Nu se admite executarea silită a obligaţiei fiscale de către alte autorităţi, în modul stabilit de prezentul cod, nici direct şi nici prin intermediul organelor specificate la alin.(1)  şi (2) .”


3. La articolul 203 alineatul (2), după sintagma „Departamentului Privatizării,” se introduce  sintagma „ai Centrului pentru Combaterea Crimelor Economice şi Corupţiei,”.


4. La articolul 257 alineatul (3), textul „alin. (3), (4) şi (5)” se înlocuieşte  cu textul „alin.(2) şi (4)”.

Art.V. –  Legea nr.633-XV din 15 noiembrie 2001 cu privire la prevenirea şi combaterea spălării banilor (Monitorul Oficial al Republicii Moldova, 2001, nr.139-140, art.1084), cu modificările ulterioare,  se  modifică şi se completează  după cum urmează:

1. În  textul legii, cu excepţia articolului 4 alineatul (1) litera d) şi articolu-lui 6 alineatul (1), sintagma „Procuratura Generală” se înlocuieşte cu sintagma „Centrul pentru Combaterea Crimelor Economice şi Corupţiei”. 

2. Articolul 5 alineatul (3) va avea următorul cuprins:

„(3) Datele privind operaţiunile financiare limitate sau suspecte se expediază Centrului pentru Combaterea Crimelor Economice şi Corupţiei.”

3. Articolul 7 va avea următorul cuprins:

„Articolul 7.  Autoritatea abilitată cu executarea prezentei legi

Prezenta lege se execută de către Centrul pentru Combaterea Crimelor Economice şi Corupţiei, în al cărui cadru se creează o subdiviziune specializată.”

4. Articolul 8 alineatul (1):

la litera c), după textul  „să prezinte” se introduce  sintagma „Centrului pentru Combaterea Crimelor Economice şi Corupţiei”; 

la litera e), cuvintele „corporaţiilor fantomă” se înlocuiesc cu  cuvintele „întreprinderilor sau organizaţiilor”, iar cuvîntul „corporaţii” se înlocuieşte cu  cuvintele „întreprinderi şi organizaţii”.

Art.VI. –  La articolul 2 din Legea nr.914-XV din 15 martie 2002 pentru ratificarea Convenţiei privind spălarea banilor, depistarea, sechestrarea şi confiscarea veniturilor provenite din activitatea infracţională (Monitorul Oficial al Republicii Moldova, 2002, nr.43-45, art.281), textul  „în calitate de autoritate responsabilă” se înlocuieşte cu  textul „şi Centrul pentru Combaterea Crimelor Economice  şi Corupţiei în calitate de autorităţi responsabile”.

Art.VII. – Legea nr.1104-XV din 6 iunie 2002 cu privire la Centrul pentru Combaterea Crimelor Economice şi Corupţiei (Monitorul Oficial al Republicii Moldova, 2002, nr.91-94, art.668) se modifică şi se completează după cum urmează:

1. Articolul 7:

alineatul (1):

la litera a), textul  „cetăţeni la colaborare confidenţială” se înlocuieşte cu  textul „la colaborare confidenţială cetăţeni şi lucrători  titulari”, iar în final, litera  se completează cu propoziţia: “Regulamentul privind activitatea lucrătorilor titulari  ai  Centrului se aprobă de către Guvern”; 

la litera d), textul „să le controleze” se înlocuieşte cu  textul „să le stabilească identitatea”; 

litera f) va avea următorul cuprins:

„f) să dispună de drepturile autorităţilor fiscale, iar angajaţii săi –  de drepturile funcţionarului fiscal, inclusiv de dreptul  de a calcula obligaţia fiscală şi de a o executa silit, în modul stabilit de legislaţia fiscală; ”

litera h) se completează în final cu textul „sau să sisteze executarea operaţiunilor financiare limitate sau suspecte”; 

litera i) va avea următorul cuprins:

„i) să solicite şi să primească din partea autorităţilor publice, instituţiilor financiare, agenţilor economici şi persoanelor fizice informaţiile  şi documentele necesare pentru îndeplinirea atribuţiilor ce îi revin;”

la litera j), textul „să solicite” se înlocuieşte cu textul „să efectueze expertize criminalistice şi de altă natură, precum şi cercetări ce ţin de competenţa sa, să  solicite”; 

litera o) va avea următorul cuprins:

„o) să ridice, în cazurile ce nu suferă amînare, documentele contabile ale subiecţilor de antreprenoriat, documentele cu falsuri înscrise, bunuri fără stăpîn, obiecte şi documente, în baza informaţiilor operative, pînă la soluţionarea definitivă a cazului;”

la alineatul (2), textul  „precum  şi  adjuncţii acestora” se înlocuieşte cu  textul „de adjuncţii  acestora şi sînt executate  pe cale extrajudiciară”; 

după  alineatul (2)  se introduce un alineat nou, care devine alineatul (3), cu următorul cuprins:

„(3) În cazul nerambursării creditelor acordate sub garanţia bugetului de stat sau local şi dobînzilor aferente,  se vor  întreprinde măsuri de executare silită, în conformitate cu legislaţia în vigoare, pentru rambursarea acestora.”

2. La articolul 22, după  alineatul (3)  se introduce un alineat nou, care devine   alineatul (4), cu următorul cuprins:

„(4) Vechimea în gradele militare şi speciale se include în vechimea în gradul special acordat în organele Centrului.”

3. Articolul 31:

la litera e), cuvîntul „necorespunderii” se înlocuieşte cu cuvîntul „corespunderii”; 

după  litera e)  se introduce o  literă nouă, care devine litera f), cu următorul cuprins: 

„f) eliberarea din serviciu.”

4. La articolul 32:

alineatul (2) :

după  litera h)  se introduc  două  litere noi, care devin literele  i) şi j), cu următorul cuprins: 

„i) pentru  încălcarea gravă sau încălcarea sistematică a disciplinei; 

j) în legătură cu tăinuirea unor fapte care împiedică angajarea în serviciu;” 

literele  i) - k)  devin literele k) - m); 

alineatul (3) se exclude; 

alineatul (4)  devine alineatul (3).

5.  La articolul 33 alineatul (1), textul „art.32 alin.(2)  lit. b), d), e), g)” se înlocuieşte cu textul „art.32 alin.(2) lit.b), g) sau pentru  limită de vîrstă”.

6. Articolul 40 va avea următorul cuprins:

 „Articolul 40. Retribuirea muncii colaboratorilor Centrului

(1) Pentru serviciul în cadrul Centrului, colaboratorii primesc indemnizaţii de întreţinere, raţie alimentară şi echipament.

(2) Indemnizaţia de întreţinere primită de  colaboratorii Centrului se constituie din salariul funcţiei, salariul pentru gradul special, sporul la salariu, calculat în procente, pentru vechimea în muncă,  pentru  muncă în condiţii deosebite, din alte plăţi, sporuri şi recompense, stabilite de legislaţie.

(3) În schimbul raţiei alimentare şi al echipamentului, colaboratorii Centrului pot primi o compensaţie bănească conform normelor stabilite de Guvern.”

